WOW air
WOW air – buvusi Islandijos mažų sąnaudų oro linijų bendrovė. Pagrindinė oro bazė – Tarptautinis Keflaviko oro uostas, aptarnaujantis sostinę Reikjaviką. Įmonė skraidė į Vakarų Europos ir Šiaurės Amerikos miestus (daugiausiai vienu metu - 27 kryptys), taip pat planavo plėstis į Indiją. Kompaniją 2011 metų lapkritį įkūrė islandų verslininkas Skúli Mogensen. Skrydžiai pradėti vykdyti 2012 m. gegužės 31 d. WOW air savo veiklą pradėjo naudodama trumpo ir vidutinio skrydžio nuotolio lėktuvus Airbus A320, 2016 m perėjo prie Airbus 321 (daugiausiai 8 vnt. A321-200 ir 2 - A321neo), 2016-2019 m. - tris Airbus A330-300. Orlaiviai buvo registruojami įdomius sąskambius turinčiais numeriais - TF-WOW, TF-MOM, TF-DAD, TF-BRO, TF-SIS, TF-SON, TF-WIN, TF-GAY, TF-JOY, TF-NOW, TF-DOG. Du lėktuvai buvo registruoti Lietuvoje (Airbus 320-200, Nr. LY-COS ir LY-VEY). 2019 m. kovo 28 d. įmonė paskelbė sustabdanti visus savo skrydžius ir nutraukianti kompanijos veiklą. Įmonės veiklą perėmė JAV bendrovė "USAerospace Associates", paskelbusi apie ketinimus atnaujinti veiklą naudojant tą patį prekės ženklą.